Деница Минчева
Обмислям…

chitanka.info

Обмислям.

Има варианти.

Ще тропна с крак и знак ще дам с ръка.

Ще сграбча времето за смешните тиранти

и ултиматум ще му дам.

Ще бъда смела

и ще гледам строго.

Ще се изправя срещу всеки труден час.

Ще разчертая много точен график

и хиляди задачи ще си дам.

Ще имам вяра!

Няма да си тръгна

преди да съм изпила всеки дъх.

Животът си ще изплета от радост,

надежда, воля, сила, дух и плът.

Обмислям.

Още има време.

Ще избера най-цветната съдба.

А ако някой се опита да я вземе,

срещу една усмивка ще я дам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.